«Մեր կարգախոսն է` Երրորդ ուժ, նոր ուժ, նոր դեմքեր: Մեզ մոտ պրոֆեսիոնալ տնտեսագետներ, քաղաքագետներ, իրավաբաններ են, որոնք կազմում են ցուցակի 70 տոկոսը»,- «Արմենպրես»-ի հաղորդմամբ` նշեց Ավագյանը: Նրա համոզմամբ` ԱԺ-ում խոսքը պետք է գործ լինի եւ օրենք: Կուսակցության նախըտրական ծրագրով առաջարկվում է նվազեցնել պատգամավորների թիվը խորհրդարանում մինչեւ 50 տոկոս, եւ հանել համամասնական ընտրակարգով նախատեսված ընտրագրավը: «Գիտակցում ենք, որ գալիս են նոր ժամանակներ, դրա համար էլ մտել ենք հոսող գետը: Մենք հանրահավաքային բանաձեւը չենք ընդունում»,-նշեց Ավագյանը: Նրա խոսքով` իրենց քարոզարշավը կազմակերպում են շտաբերի եւ շրջիկ շտաբերի միջոցով: Բաժանվում են համապատասխան բուկլետներ եւ խոստումները տրվում են ծրագրերի շրջանակներում: